《次韵元厚之少保留题朱伯原秘校园亭三首》
宋代·程师孟

少年为学已名家，才折丹枝病可嗟。
节带冰霜凌万竹，文含风露丽于花。
也怜美玉犹存璞，人恨良金未出沙。
赖有隐居如谷口，直将高意抗青霞。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。